เรื่องร้องเรียน (ท่อระบายน้ำ,ความสะอาด) วันที่ 2023-02-27 15:42:49 — แขวงพระโขนง เขตคลองเตย กรุงเทพมหานคร
หอพักสตรีเปี่ยมสุข ปากซอยสุขุมวิท 48/3 ทำการต่อเติมอาคาร แล้วมีการทำท่อน้ำเสียจากภายในอาคารปล่อยลงบนทางสาธารณะ เพื่อให้ไหลลงฝาท่อซึ่งอยู่หน้าบ้านกระผม

ความเดิม เมื่อประมาณ 3 ปีก่อน ทางหอพักได้ทำการซ่อมแซมอาหารโดยทำหลังคาพร้อมรางน้ำฝนที่ดาดฟ้าด้านบน  ตอนแรกผมเข้าใจว่าเป็นท่อน้ำจากรางน้ำฝน  แต่เวลาผ่านไป สังเกตุเห็นว่า แม้ฝนจะไม่ตก แต่ก็ยังมีน้ำไหลออกมาจากท่อซึ่งปล่อยลงบนทางสาธารณะ เพื่อให้ไหลลงฝาท่อหน้าบ้านผม

เวลาผ่านไปหลายปี ท่อเริ่มตันเนื่องจากมีเศษสิ่งสกปรกติดค้าง นานๆครั้งเจ้าของหอก็จะมาแหย่ท่อเพื่อดึงเอาเศษสิ่งสกปรกออกที  แล้วก็อย่างที่เห็นในภาพ สิ่งสกปรกก็ยังคงอยู่บริเวณนั้น   นานไปเริ่มส่งกลิ่นเหม็นเหมือนขยะ และเกิดคราบขาวเหมือนคราบสบู่บนถนนเรื่อยมาจนถึงปากท่อ  ซึ่งเป็นภาระผมที่ต้องไปทำความสะอาดบ่อยๆ มิเช่นนั้นจะเหม็นมาก